আড়াই মাস কেটে গেলেও রাজ্যের সিইও নিয়োগ হয়নি

কলকাতা:২০২৬ এর বিধানসভা নির্বাচনে শাসকই বিরোধীদের কাছে বড় ইস্যু ‘‌ভূতুড়ে ভোটার’‌ ধরা। ‘‌ভূতুড়ে ভোটার’‌ নিয়ে গত কয়েকদিন ধরে বিজেপিকে(BJP) চাপে ফেলে দিয়েছে তৃণমূল (Trinamool)। জাতীয় নির্বাচন কমিশন (Election Commission of India) ইতিমধ্যেই তৃণমূল ভোটার কার্ডে এপিক নম্বর চালুর দাবি জানিয়েছে। রাজ্য শাসক দলের সেই দাবি মেনে নিয়েছে কমিশন। এই আবহে ২০২৪ সালের ৩১ ডিসেম্বর রাজ্যের মুখ্য নির্বাচনী আধিকারিক (‌সিইও)‌ পদ থেকে অবসর নিয়েছেন আরিজ আফতাব। তারপর আড়াই মাস কেটে গিয়েছে। নির্বাচন কমিশন এখনও সিইও পদে কাউকে নিয়োগ করেনি। আর এবার তা নিয়ে তৃণমূল সহ–সভাপতি জয়প্রকাশ মজুমদার বিজেপি এবং নির্বাচন কমিশনকে একযোগে তোপ দাগলেন।

আরও পড়ুন: উত্তরদেশের মতো দিল্লিতেও চালু হচ্ছে ‘অ্যান্টি রোমিও স্কোয়াড’!

কমিশন এখনও সিইও (CEO)পদে কাউকে করেনি, এর নেপথ্যে বিজেপির চক্রান্ত দেখছে তৃণমূল। নিয়ম অনুযায়ী, সিইও পদের জন্য রাজ্যকে এক বা একাধিক নামের প্যানেল পাঠাতে হয়। সেই তালিকা থেকে এক জনকে সিইও হিসাবে বেছে নেয় নির্বাচন কমিশন। সূত্রের খবর, নবান্ন দু’বার সিইওর তালিকাও পাঠিয়েছিল। কিন্তু কমিশনের তরফে দু’বারই নামের তালিকা বাতিল করা হয়েছে। তৃণমূলের অভিযোগ, বঙ্গ বিজেপির অঙ্গুলিহেলনেই রাজ্যের পাঠানো নামের তালিকায় সম্মতি দেয়নি নির্বাচন কমিশন। তবে এখন ‘‌ভূতুড়ে ভোটার’‌ ধরতে শহর থেকে জেলায় নেমে পড়েছে তৃণমূল কংগ্রেস।

অন্য খবর দেখুন